Uusi+Osaaja+3

Hankkeen tavoitteet
1. Kehitetään ja pilotoidaan sellainen perehdyttämissuunnitelman kokonaisuus, missä huomioidaan perinteisten perehdyttämiskohteiden lisäksi moninaiset pedagogisen osaamisen haasteet. Keskeistä perehdyttämisen sisällössä ovat yksilöllisiä ja joustavia oppimispolkuja mahdollistavat oppimisympäristöt. Hankkeen aikana arvioidaan ja kehitetään opetus- ja ohjaushenkilöstön työtä niin, että pedagoginen osaaminen lisääntyy ja sen kautta myös työhyvinvointi paranee**.** Tavoitteena on opettajuuden, esimiestyön ja työkulttuurin uudistaminen kehittämällä ja systematisoimalla henkilöstön perehdytyskäytäntöjä. Tämä toteutuu pilotoimalla ja vakiinnuttamalla käyttöön vertaismentorointimalli uusien työntekijöiden sekä työtehtäviä vaihtavien työntekijöiden perehdyttämiseksi työtehtäviin, työyhteisöön sekä työympäristössä tapahtuvista muutoksista johtuvaan uuden osaamisen perehdyttämiseen (esim. Uusi Osaaja 2 –hankkeessa määritellyt uudistuvan opettajuuden edellyttämät pedagogiset ratkaisut).

2. Kehitetään osaamiskartoitusten jälkeen henkilöstön tietoyhteiskuntaosaamista Uusi Osaaja 2 –hankkeessa määritellyille organisaatiokohtaisille vähimmäis- ja perusosaamistasoille sekä tuetaan edistyneempien käyttäjien kehittymistä ja käytössä olevien tvt-resurssien tehokkaampaa ja monipuolisempaa käyttöä. Näin motivoidaan ja tuetaan uudistuvan opettajuuden kehittymistä organisaatioissa.

3. Edistetään opetuksen laatutyötä kartoittamalla ja hahmottamalla soveltuvia opetusmenetelmiä Uusi Osaaja 2 -hankkeessa havaittuihin uudistuvan opettajuuden elementteihin sekä levitetään ja jalkautetaan uudistuvan opettajuuden opetusmenetelmiä ja toimintatapoja oppilaitosten arkeen ja tuetaan tätä prosessia tarvittavin toimenpitein.

Keski-Uudenmaan koulutuskuntayhtymä, Keuda Länsi-Uudenmaan ammattikoulutuskuntayhtymä, Luksia Päijät-Hämeen koulutuskonserni –kuntayhtymä, Koulutuskeskus Salpaus
 * Hankkeen toteuttajat: **

Toteuttajakohtaiset kuvaukset hankkeen toiminnasta löytyvät kunkin toteuttajan mukaan nimetyltä sivulta. Toteuttajien sivuilla julkaistaan hankkeen tuotokset.

Toteuttajien yhteinen toimintaa jäsentyy hankkeessa järjestettävien workshoppien kautta. Workshoppien ajankohdat, tavoitteet ja materiaalit löytyvät niille varatulta sivulta.

Uusi Osaaja 3 -hankkeen materiaalit (osallistujalistapohjat, ohjausryhmän pöytäkirjat yms.) tulevat tänne.